20.04.2010: Üs dr traditonelle Velotour uf d Scheideck wird fír dr Bádner hit nix. Abgsähne devún, daß-er mittlerwill Alumnüs isch un au daagsiewer wach sii will schaffe mueß, isch hit au e Sauwetter: wulkig, kalt un régnerisch. (S goht disjohr wirklig lang, bis-s gscheit Friehling isch; kummt viellicht doch e neii Iiszit? - Ándrersits weiß-ich noch guet, daß fír miech áls Schieler dr Mueterdaag immer dr erscht im Johr gsii isch, wú-ma drusse uf dr Veranda het friehsticke kenne…) Jó, guet, dr Freiheitskämpfer, wú-sich nochem lange Marsch vun Konschtanz uf Steine hit vór 162 Johr uf d Scheideck gschleppt hänn, wird-s Wetter au egál gsii sii. Iech hab au kei Ahnung, wás die dómóls fír Wetter ghán hänn - Rauch wird wie hit au gnueg in dr Luft ghange sii, allerdings nit vum Vulkán sundern vum Pulver vun dr Gwehr un Pischtóle vun dr 2000 bádische un hessische Soldáte unterm Génerál vun Gágern. Iewer e Dutzend gueti bádischi Männer hänn án sellem Daag ihr Léwe vrlóre, uf beidene Site. És isch aber nimmeh lang gange, bis d bádischi Soldáte selwerscht ufgstande sinn un sich geweigert hänn, uf ihri Landslit z schieße. Dó hänn dann schun d Hesse selwerscht (nadírlig mit preißischer Unterstitzung) fír Zucht un Ordnung sórige mien.